Die jaar 1654 was 'n gewone jaar wat volgens die Gregoriaanse kalender op 'n Donderdag begin het. Dit was die 54ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad. Begin van sitrusverbouing in Suid-Afrika: Die Hollandse skip Tulp kom met 'n paar lemoen- en suurlemoenbome aan boord by die Kaap die Goeie Hoop aan. Die bome word in die Kompanjiestuin in Kaapstad en op kommandant Jan van Riebeeck se plaas geplant. Die eerste Atlas van Skotland word vertaal vanaf Latyn na Engels. Die atlas bestaan uit 49 kaarte en 154 bladsye van beskrywende teks. Die Nederlanders word deur die Portugese uit Brasilië verdryf. 5 April – Ondertekening van die verdrag van Westminister wat die einde beteken van die Engelse-Nederlandse Oorlog. 13 April – Pous Innocentius X verklaar Sint Bernardine van Feltre. 3 Junie – Lodewyk XIV van Frankryk word gekroon in Rheims. 6 Junie – Karl X van Swede volg sy niggie Christina wat oorskakel van Protestante geloof na Katolieke geloof. 7 Desember – Pietro Vito Ottoboni (Later Pous Alexander VIII) word biskop van Brescia.